|  |  |  |
| --- | --- | --- |
|  | Valsts sabiedrība ar ierobežotu atbildību TRAUMATOLOĢIJAS UN ORTOPĒDIJAS SLIMNĪCA Duntes iela 22, Rīga, LV-1005, reģistrācijas Nr. 40003410729  tālrunis: 67 399 300, e-pasts: [tos@tos.lv](mailto:tos@tos.lv), [www.tos.lv](http://www.tos.lv) |  |

**VADĪBAS ZIŅOJUMS PAR VSIA „TRAUMATOLOĢIJAS UN ORTOPĒDIJAS SLIMNĪCA” REZULTATĪVAJIEM RĀDĪTĀJIEM 2025.GADA JANVĀRĪ- MARTĀ**

Sastādot 2025.gada plānu 1. ceturksnim tika ņemti vērā faktiskie 2024.gada 1. ceturkšņa ieņēmumi un faktiskie izdevumi, paredzot iespējamu cenu pieaugumu precēm un pakalpojumiem, kā arī novirzīto finansējumu medicīnas personāla algu palielināšanai.

Salīdzinot faktiskos rādītājus ar plānu 2025. gada 1. ceturksnī samazinājušies saņemtie valsts budžeta līdzekļi par 5.0 %, t.i. 344 017 eiro:

* Ieņēmumi par sniegtajiem valsts apmaksātajiem veselības aprūpes pakalpojumiem samazinājušies par 5.4 %, t.i. 346 031 eiro ( ieņēmumi stacionārai palīdzībai samazinājušies par 5.7 %, t.i. 341 685 eiro, ieņēmumi ambulatorai palīdzībai samazinājušies par 0.5%, t.i. 1 980 eiro, ieņēmumi par atbrīvotajām pacientu kategorijām (ambulatorai p.) palielinājušies par 1 %, t.i. 95 eiro, savukārt faktiskie ieņēmumi par atbrīvotajām kategorijām (stacionāram) samazinājušies par 6.1 %, t.i. 2 461 eiro);
* 2025.gada 1. ceturksnī palielinājušies ieņēmumi par izglītojošo un zinātnisko darbību par 0.2%, t.i. 745 eiro;
* Citi ieņēmumi palielinājušies par 5.8%, t.i. 1 269 eiro;
* Uzņēmuma nopelnītie līdzekļi palielinājušies par 13.5%, t.i. 83 364 eiro (2025.gada 1.ceturksnī palielinājušies ieņēmumi no nomas maksas, maksas veselības aprūpes pakalpojumi, ieņēmumi no saņemtajām pacientu iemaksām (stacionāram) un citi ieņēmumi (bezatlīdzības saņemtajām precēm), savukārt 2025. gada 1. ceturksnī samazinājušies ieņēmumi par valsts apmaksātajiem veselības aprūpes pakalpojumiem, saņemtajām pacientu iemaksām (ambulatorajai p.) Salīdzinot ar plānu ieņēmumi no maksas veselības aprūpes pakalpojumiem palielinājušies par 81 588 eiro t.i. 15.2%.

Kopējie izdevumi saimnieciskās darbības nodrošināšanai 2025.gada 1. ceturksnī palielinājušies par 1.2%, t.i. 89 537 eiro. Salīdzinot 2025. gada 1. ceturkšņa plānu ar faktisko izpildi izdevumi palielinājušies elektroenerģijai, maksājumu pakalpojumiem un komisijām, pārējiem nekvalificētiem pakalpojumiem, transportlīdzekļu uzturēšanai un remontam, iekārtas, inventāra un aparatūras remontam, aparatūras un inventāra īrei un nomai, inventāram, zālēm, ķimikālijām, laboratorijas precēm, asins iegādei, medicīnas precēm un instrumentiem, mīkstajam inventāram, ēdināšanas izdevumiem, PVN maksājumiem, nemateriālo ieguldījumu nolietojumam, pamatlīdzekļu nolietojumam.

Kopējie 2025. gada 1.ceturkšņa izdevumi atlīdzībai pret plānu samazinājušies par 0.8 %, t.i. 38 653 eiro.

Salīdzinot ar plānu samazinājušies faktiskie izdevumi atalgojumam par 22 884 eiro – izdevumi mēneša amatalgas nodrošināšanai samazinājušies par 1.1%, t.i. 28 927 eiro, savukārt izdevumi piemaksām, prēmijām un naudas balvām samazinājušies par 1.4 %, t.i. 12 789 eiro:

* piemaksas par nakts darbu samazinājušās par 2 457 eiro;
* piemaksas par virsstundu darbu un darbu svētku dienas samazinājušās par 22 316 eiro;
* piemaksas par darbu īpašos apstākļos, speciālas piemaksas palielinājušās par 9 154 eiro;
* piemaksas par personisko darba ieguldījumu un darba kvalitāti samazinājušās par 917 eiro;
* piemaksas par papildus darbu palielinājušās par 2 509 eiro;
* citas normatīvajos aktos noteiktās piemaksas palielinājušās par 1 238 eiro.

Atalgojums fiziskajām personām uz tiesiskās attiecības regulējošu dokumentu pamata palielinājies par 18 832 eiro, jo uz uzņēmuma līguma pamata ir piesaistīti darbinieki uz laiku, kuri aizvieto uz noteiktu laiku prombūtne esošus darbiniekus (apkopēji, sterilizācijas darbinieki, palīgstrādnieki, lifta operatori). Pieņemti darbinieki uz laiku Metodiskās vadības institūcijas darba nodrošināšanai.

Attiecīgi samazinoties izdevumiem atalgojumam proporcionāli samazinājušies darba devēja sociālās apdrošināšanas iemaksas par 1.7%, t.i. 15 769 eiro (sociālā nodokļa iemaksas samazinājušās par 1%, t.i. 8 506 eiro, savukārt darba devēja izmaksātie pabalsti samazinājušies par 33.3%, t.i. 40 eiro).

Kopējie izdevumi par precēm un pakalpojumiem salīdzinot ar plānu ir palielinājušies par 3.9%, t.i. 108 402 eiro.

* Faktiskie izdevumi par saņemtajiem pakalpojumiem palielinājušies par 0.1%, t.i. 467 eiro:
* Izdevumi par sakaru pakalpojumiem samazinājušies par 120 eiro;
* Izdevumi par komunālajiem pakalpojumiem samazinājušies par 8 831 eiro;

Būtiskākās pozīcijas komunālajiem pakalpojumiem, kuriem samazinājušies izdevumi salīdzinot ar plānu ir izdevumi par siltumenerģiju. Plāns sastādīts ņemot vēra 2024.gada 1. ceturkšņa izdevumus. Salīdzinot ar plānu izdevumi par siltumenerģiju samazinājušies par 8 085 eiro, izdevumi par atkritumu savākšanu-samazinājušies par 3 336 eiro, bet ūdens un kanalizācijas izdevumi par 337 eiro.

Savukārt salīdzinot faktisko izpildi ar plānu, budžeta tāmē redzams, ka palielinājušies izdevumi par elektroenerģiju (salīdzinot plānu ar faktisko izpildi 2025.gada 1. ceturksnī samazinājies faktiskais elektroenerģijas patēriņš par 7%, t.i. 31 056 kWh, bet palielinājušies izdevumi par elektroenerģijas piegādi).

2025.gada 1.ceturksnī salīdzinot ar plānu par 6 625 eiro palielinājušies iestādes administratīvie izdevumi un ar iestādes darbības nodrošināšanu saistīties izdevumi:

* Maksājumu pakalpojumi un komisijas -palielinājums 379 eiro ( pieprasītās audita izziņas no bankām gada pārskata salīdzināšanai un apstiprināšanai).
* Izdevumi par pārējiem neklasificētajiem pakalpojumiem palielinājušies par 8 761 eiro ( par 3500 eiro noslēgts līgums -juridiskās palīdzības sniegšana Slimnīcai saistībā ar pacientes prasību , 2500 eiro-rentgena iekārtas atbalsta būvkonstrukciju risinājuma izstrāde).
* Izdevumi par remontdarbu un iestāžu uzturēšanas pakalpojumiem (izņemot kapitālo remontu) ir palielinājušies par 6 546 eiro.

Joprojām cenšoties taupīt uz pakalpojumu saņemšanas izmaksām Slimnīcā esošās saimniecības daļas darbinieki veic remontdarbus, iespēju robežās, pašu spēkiem. Tāda veidā Slimnīca ekonomē iegādājoties tikai nepieciešamos materiālus, taču ir situācijas, kad remontdarbus nav iespējams veikt pašu spēkiem, tad nākas piesaistīt ārpakalpojumus (pārējo remontdarbu un iestāžu uzturēšanas pakalpojumu izdevumi samazinājušies par 1 445 eiro). (Izdevumi samazinājušies (samazinājums 1 448 eiro) kodā 2350 – iestāžu uzturēšanas materiāli un preces, kur tiek uzskaitīti iegādātie materiāli, lai veiktu remontdarbus (2025. gada 1. ceturksnī iepirkti materiāli, lai salabotu bojātas slēdzes, jaucējkrānus, rokturus u.c.)).

Salīdzinot faktiskos izdevumus ar plānotajiem 2025. gada 1.ceturksnī ir palielinājies pieprasījums/nepieciešamība labot vai apkopt esošas iekārtas, salīdzinot 2024. gada 1.ceturksni ar 2025.gada 1. ceturksnī saimniecisko iekārtu apkopes/remonta izdevumi palielinājušies par 2013 eiro un medicīnisko iekārtu apkopes/remonta izdevumi palielinājušies par 11 674 eiro).

* 2025.gada 1. ceturksnī samazinājušies izdevumi informāciju tehnoloģiju pakalpojumiem par 7 465 eiro.
* Iekārtu, aparatūras un inventāra īre un noma 2025. gada 1. ceturksnī palielinājusies par 3 922 eiro.
* Maksājumi par parāda apkalpošanu un komisijas maksas par izmantotajiem atvasinātajiem finanšu instrumentiem salīdzinot ar plānu samazinājušies par 211 eiro.
* 2025.gada 1. ceturksnī palielinājušies izdevumi par dažādām biroja precēm un inventāru par 9 615 eiro.
* Degvielas izdevumi salīdzinot 2024. gada 1. ceturksni un 2025. gada 1. ceturksni samazinājušies par 43 eiro.
* Zāļu, ķimikāliju, laboratorijas preču, medicīnisko ierīču, medicīnisko instrumentu, laboratorijas dzīvnieku un to uzturēšanas izdevumi ir palielinājušies par 91 104 eiro (Asins iegādes izdevumi palielinājušies par 569 eiro, medicīnas preču un instrumentu, laboratorijas dzīvnieku un to uzturēšanas izmaksas ir palielinājušās par 83 426 eiro, savukārt izdevumi par zāļu, ķimikāliju, laboratorijas preču iegādi salīdzinot ar plānu ir palielinājušies par 7 109 eiro);

Izdevumi mīkstā inventāra iegādei palielinājušies par 533 eiro, izdevumu virtuves inventāra, trauku un galda piederumu iegādei samazinājušies par 40 eiro, izdevumi ēdināšanas pakalpojumu nodrošināšanai palielinājušies par 2 941 eiro. 2025. gada 1. ceturksnī mīkstā inventārā atjaunošanai salīdzinot ar plānu iztērēts vairāk, inventārs tiek atjaunots tādā gadījumā ja iepriekšējais vairs nav lietojams. 2025.gada 1. ceturkšņa plāns sastādīts ņemot vērā 2024.gada 1. ceturkšņa izdevumus un iepirkumus, lai atjaunotu bojātos traukus. 2025. gada 1. ceturksnī nepieciešamība atjaunot bojātos vai nolietotos traukus, kas tiek izmantoti pacientu ēdināšanai klīniskajās nodaļās bija mazāka nekā sākotnēji plānots.

* 2025.gada 1. ceturksnī salīdzinot ar plānu palielinājušies izdevumi par nodokļu maksājumiem par 5 272 eiro.

Faktiski izdevumi par nodokļu nomaksu palielinājušies - PVN par 5 272 eiro, riska nodeva palielinājusies par 3 eiro).

PVN maksājums palielinājies proporcionāli palielinoties izdevumiem par precēm un pakalpojumiem.

* 2025.gada 1. ceturksnī palielinājušies pārējie ieņēmumi un pārējie izdevumi.

2025. gada 1. ceturksnī palielinājušies pārējie ieņēmumi, jo iesniedzot nelaimes gadījumu apdrošināšanas pieteikumus (bojāts angāra jumts un bojāta elektroenerģijas padeva) Slimnīca saņēma no ADB Gjensidige Latvijas filiāle atlīdzību 4 527 eiro. Palielinājums pārējos ieņēmumos ir arī iepriekšēji pieteiktajās un apmaksātajās vizītes pie ārsta ( gadījumā ja pacients neierodas -nauda netiek atgriezta 2490 eiro). 2025. gada 1.ceturksnī palielinājusies norakstīto pamatlīdzekļu atlikusī vērtība par 2 134 eiro. Savukārt samazinājušies citi izdevumi par 1 277 eiro.

Ņemot vērā nepietiekamo valsts piešķirtā finansējuma apjomu 2025.gada 1.ceturksnim, Slimnīca 2025.gada 1. ceturksni ir noslēgusi ar zaudējumiem eiro 197 214 apmērā. Neto apgrozījums 2025. gada 1. ceturksnī bija eiro 7 314 927, tātad var atzīmēt, ka zaudējumi nav vērtējami kā ļoti būtiski.

Lai gūtu priekšstatu par 2025.gada 1. ceturkšņa janvārī – martā sniegtajiem medicīnas pakalpojumu apjomiem un to statistikas datiem, kā arī veiktajām aktivitātēm Slimnīcas darbības nodrošināšanā, apkopojumu lūdzam skatīt zemāk pievienotajās tabulās un tekstā.

**Stacionāro pacientu skaits sadalījumā: maksas pacienti un valsts apmaksājamie pacienti**

|  |  |  |  |  |
| --- | --- | --- | --- | --- |
| Periods | Valsts apmaksājamie | Maksas pacienti | Kopā | Maksas pacientu īpatsvars no kopā ārstētajiem (%) |
| 2025. gada janvārī - martā | 1 744 | 99 | 1 843 | 5.37% |

|  |  |  |  |  |
| --- | --- | --- | --- | --- |
| **Ambulatoro pacientu skaits sadalījumā: maksas pacienti un valsts apmaksājamie pacienti** | | | | |
|  |  |  |  |  | |
| Periods | Valsts apmaksājamie | Maksas pacienti | Kopā | Maksas pacientu īpatsvars no kopā ārstētajiem (%) | |
| 2025. gada janvārī - martā | 21 403 | 5286 | 26 689 | 19.81% | |
|  |  |  |  |  | |

**Statistika par ārstēto un operēto pacientu sastāvu pēc gultu profiliem 2025. gada janvārī –** **martā**

|  |  |  |  |  |  |  |  |
| --- | --- | --- | --- | --- | --- | --- | --- |
| Ārstēto pacientu sastāvs | KOPĀ | Vidējais ārstēšanas ilgums | Miruši | Letalitāte % | Operēto pacientu skaits | Operēto pacientu skaits % | Operāciju skaits |
| Ārstētie pacienti | 1843 | 6.03 | 5 | 0.27 | 1651 | 89.58 | 5281 |
| Traumu profils | 699 | 5.96 | 1 | 0.14 | 591 | 84.55 | 1540 |
| Ortopēdijas profils | 1015 | 4.10 | 1 | 0.10 | 945 | 93.10 | 3084 |
| Strutainā ķirurģija | 120 | 15.63 | 1 | 0.83 | 107 | 89.17 | 643 |
| Pirmā līmeņa intensīvā terapija | 0 | 0.97 | 0 | 0 | 0 | 0 | 0 |
| Otrā līmeņa intensīvā terapija | 9 | 1.80 | 2 | 0.96 | 8 | 88.89 | 14 |

**Ieņēmumi no maksas pakalpojumiem 2025. gada janvārī- martā**

|  |  |
| --- | --- |
| Pakalpojumu veids | EUR |
| Ambulatorie pakalpojumi | 335 110 |
| Stacionārie pakalpojumi | 281 949 |
| **KOPĀ** | **617 059** |

**No valsts piešķirtā finansējuma sniegtie pakalpojumi stacionārā 2025. gada janvārī –**

**martā sadalījumā pa programmām\***

|  |  |  |
| --- | --- | --- |
| **Programma** | **Pacientu skaits** | **Maksa par pakalpojumiem** |
| Ceļa locītavas endoprotezēšana | 40 | 148 788 |
| Ceļa locītavas endoprotezēšana sarežģītos gadījumos | 43 | 232 418 |
| Elkoņa locītavas daļēja (rādija galviņas) endoprotezēšana | 2 | 5 970 |
| Elkoņa locītavas totāla endoprotezēšana | 0 | 0 |
| Gūžas locītavas endoprotezēšana ar bezcementa fiksācijas vai hibrīda tipa endoprotēzi sarežģītos gadījumos | 56 | 223 597 |
| Gūžas locītavas endoprotezēšana ar cementa EP | 9 | 26 224 |
| Gūžas locītavas endoprotezēšana ar cementējamu endoprotēzi sarežģītos gadījumos | 29 | 87 772 |
| Gūžas locītavas endoprotezēšana bezcementa vai hibrīda EP | 45 | 163 804 |
| Plecu locītavas endoprotezēšana | 30 | 143 782 |
| Revīzijas endoprotezēšana un endoprotezēšana osteomielīta un onkoloģijas pacientiem (bez implanta vērtības) | 225 | 923 009 |
| **Endoprotezēšana kopā** | **479** | **1 955 364** |
|
| Mugurkaulāja saslimšanu un traumu ķirurģiska ārstēšana DRG | 13 | 83 780 |
| Onkoloģijas programma DRG | 0 | 0 |
| Osteomielīts DRG | 2 | 3 190 |
| Pārējie pakalpojumi DRG | 162 | 182 914 |
| Mugurkaulāja saslimšanu un traumu ķirurģiska ārstēšana DRG(AK) | 14 | 73 121 |
| Onkoloģijas programma DRG (AK) | 7 | 21 552 |
| Osteomielīts DRG (AK) | 18 | 54 381 |
| Pārējie pakalpojumi DRG(AK) | 741 | 1 096 646 |
| Mikroķirurģija | 16 | 41 396 |
| 98.pacientu grupa | 256 | 550 338 |
| Mikrodiskektomija, mikrofenestrācija | 8 | 26 650 |
| Komplicēta osteomielīta, muskuloskeletālās sistēmas traumu, ortopēdisku un onkoloģisko saslimšanu un to seku (defektu, funkciju) traucējumu kombinēta ortopēdiska ārstēšana | 10 | 78 017 |
| ES pilsoņi | 0 | 0 |
| Pakalpojumi Ukrainas iedzīvotājiem saistībā ar KF militāro konfliktu | 18 | 132 414 |
| Akūta rehabilitācija jaukta profila gultās | **x** | 27 102 |
| **Kopā** | **1744** | **4 326 865** |

**Valsts piešķirtā finansējuma ietvaros faktiski veiktās endoprotezēšanas operācijas 2025. gada janvārī – martā**

|  |  |  |
| --- | --- | --- |
| Rinda | Endoprotezēšanas veids | 2025. gada janvārī - martā |
| Plānveida rindas pacienti | gūžas cementējamā endoprotezēšana | 8 |
| gūžas hibrīdtipa endoprotezēšana | 71 |
| gūžas bezcementa endoprotezēšana | 6 |
| ceļa endoprotezēšana | 68 |
| pleca locītavas endoprotezēšana | 20 |
| *kopā* | | ***173*** |
| Paātrinātās rindas pacienti | gūžas hibrīdtipa endoprotezēšana | 19 |
| ceļa endoprotezēšana | 14 |
|  | plaukstas I pirksta pamatnes locītavas endoprotezēšana | 4 |
| *kopā* | | ***37*** |
| Pacientiem ar traumu sekām | gūžas cementējamā endoprotezēšana | 31 |
| gūžas hibrīdtipa endoprotezēšana | 6 |
| ceļa endoprotezēšana | 1 |
| elkoņa loc. daļēja endoprotezēšana | 2 |
| pleca locītavas endoprotezēšana | 11 |
| *kopā* | | ***51*** |
| **Pavisam kopā primārās endoprotezēšanas operācijas** | | ***261*** |
| Revīzijas operācijas | gūžas locītavas revīzijas operācijas | 156 |
| ceļa locītavas revīzijas operācijas | 71 |
|  | pleca locītavas revīzijas operācijas | 1 |
| *kopā* | | ***228*** |
| **Kopā endoprotezēšanas operācijas** | | **489** |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Sniegto valsts apmaksāto stacionāro pakalpojumu apjoms 2025. gada janvārī – martā sadalījumā: plānveida un neatliekamā palīdzība** | | | | | | | | | |  |  |  |
|  |  |  | |  | |  |  |  |  |  |  |  |
| Periods | Faktiski sniegti pakalpojumi plānveida palīdzībā | | | Faktiski sniegti pakalpojumi neatliekamajā palīdzībā | | | Faktiski sniegtie pakalpojumi kopā | | Sniegto pakalpojumu īpatsvars plānveida palīdzībai no kopā sniegtajiem pakalpojumiem % | | Sniegto pakalpojumu īpatsvars neatliekamajai palīdzībai no kopā sniegtajiem pakalpojumiem % | |
| Nauda | | Pacientu skaits | Nauda | Pacientu skaits | | Nauda | Pacientu skaits | Nauda | Pacientu skaits | Nauda | Pacientu skaits |
| 2025. gada janvārī - martā | 2 432 262 | | 821 | 1 894 603 | 923 | | 4 326 865 | 1 744 | 56.21 | 47.08 | 43.79 | 52.92 |

**Statistikas rādītāji par gultu fonda izmantošanas vidējiem rādītājiem 2024. gada janvārī – septembrī**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 2025. gada janvārī -martā | Vidējais gultu skaits | Ārstēti pacienti | Gultas noslodze | | Vidējais ārstēšanas ilgums | Letalitāte % | Gultas aprite | Gultas dīkstāve | Operāciju skaits | Operēti slimnieki | | Vidējais ārstēšanas ilgums operētajiem | |
| dienās | % | skaits | % | Kopā | Līdz operācijai |
| Stacionārā KOPĀ | 220 | 1 843 | 50.52 | 56.14 | 6.03 | 0.27 | 8.38 | 4.71 | 5281 | 1651 | 89.58 | 6.15 | 1.73 |

**2025. gada janvārī - martā veiktie pasākumi Slimnīcas attīstībai un saimnieciskās darbības nodrošināšanai:**

Lai nodrošinātu iepirkumu procedūru Slimnīcā atbilstoši “Publisko iepirkumu likumā” noteiktajai kārtībai, laika periodā no 2025. gada 1. janvāra līdz 2025. gada 31. martam tika izsludinātas un veiktas sekojošas iepirkumu procedūras atbilstoši iepirkumu plānam:

1. Atklāts konkurss “Iekšējo siltummezglu projektēšana”;
2. Atklāts konkurss “Universālo akumulatora tipa spēka instrumentu komplektu ar savienojumiem piegāde”;
3. Atklāts konkurss “Poraina titāna un hidroksiapatīta pārklāto bezcementa  endoprotēžu piegāde”;
4. Atklāts konkurss “Vienreizlietojamās medicīnas preces, pielietojot navigācijas sistēmu”;
5. Atklāts konkurss “Sterilas vienreizlietojamas veļas un sterilo ķirurģisko halātu piegāde”;
6. Atklāts konkurss “Elektrisko tīklu, elektroarmatūras apkope un apgaismojuma apkalpošana”;
7. Atklāts konkurss “Divkāršas mobilitātes gūžas acetabulārās endoprotēzes sistēmas ar divu kustīgu implantu virsmas konceptu piegāde”;
8. Atklāts konkurss “Vienreizlietojamo medicīnas preču piegāde, artroskopisko operāciju veikšanai”;
9. Iepirkuma procedūra “Sabiedrisko attiecību un publicitātes aktivitāšu pakalpojuma nodrošināšana”;
10. Iepirkuma procedūra “Fizisko personu datu aizsardzības speciālista pakalpojumi”;
11. Iepirkuma procedūra “Telpu uzkopšanas inventāra piegāde”;
12. Iepirkuma procedūra “Anestēzijas darba staciju un mākslīgo plaušu ventilācijas iekārtu, padubju mazgāšanas iekārtas tehniskā apkope un to rezerves daļu piegāde”;
13. Sarunu procedūra “Ūdens mīkstināšanas iekārtas apkope”;
14. Sarunu procedūra “Reaģentu komplektu piegāde darbam ar mikrobioloģisko analizatoru Vitek 2 Compact 15”;
15. Sarunu procedūra “Ražotāju specifisko instrumentu remonta pakalpojumu sniegšana”.

Savukārt, lai nodrošinātu ISO 9001 noteiktajiem standartiem atbilstošu Slimnīcas darbību, tika veiktas sekojošas darbības kvalitātes sistēmas uzturēšanai: laika posmā no 2025. gada 1. janvāra līdz 2025. gada 31.martam Slimnīcā ir izstrādāti un/vai aktualizēti un apstiprināti sekojoši iekšējie normatīvie dokumenti:

1. Uzņēmuma politika;
2. Procesa apraksts “Muskuloskeletālās sistēmas onkoloģisko pacientu konsīlija kārtība”;
3. Procesa apraksts “Iepirkumu iesniegumu vadība”;
4. Procesa apraksts “Asins komponentu izsniegšana”;
5. Procesa apraksts “Risku novērtējums” Audu centrā;
6. Procesa apraksts “Kaulaudu donora materiāla identifikācijas nodrošināšanas principi”;
7. Procesa apraksts “Kaulaudu allotransplantāta pieprasījums un izmantošana”;
8. Procesa apraksts “Kaulaudu donoru atlase”;
9. Nolikums par Anestezioloģijas un reanimācijas nodaļu;
10. Nolikums par Telpu uzkopšanas un veļas apgādes nodaļu;
11. Higiēniskā un pretepidēmiskā režīma uzraudzības plāns 2025. gadam;
12. Telpu tīrīšanas plāns - Audu centram, Asins kabinetam, Ambulatorai nodaļai, Aptiekas un apgādes nodaļai, Anestezioloģijas un reanimācijas nodaļai, Rehabilitācijas nodaļai, Diagnostiskās radioloģijas nodaļai;
13. Asins komponentu transportēšana temperatūras monitorings;
14. Instrukcija par 2% Perfectan Aktiv šķīduma izgatavošanu;
15. Instrukcija par instrumentu sterilizācijas procesa kvalitātes kontroli un dokumentāciju;
16. Iekšējās kārtības noteikumi Centralizētās sterilizācijas un sterilo materiālu apgādes nodaļā;
17. Par rīcību aparatūras bojājuma gadījumā;
18. Instrukcija par nodaļas inventāra un telpu remontu;
19. Instrukcija par instrumentu sterilizācijas paņēmieniem;
20. Instrukcija par instrumentu sagatavošanu sterilizācijai;
21. Instrukcija par pirmajā kārtā sterilizējamo instrumentu komplektu sagatavošanu un transportēšanu;
22. Instrukcija par osteosintēzes implantu izsniegšanu no implantu noliktavas;
23. Instrukcija par izlietoto instrumentu dekontamināciju;
24. Instrukcija par artroskopijas instrumentu dekontaminācija un sterilizāciju;
25. Instrukcija par sterilizējamās operāciju veļas un pārsienamā materiāla sagatavošanu;
26. Instrukcija par PENTAX fibrogastroskopa un intubācijas skopa apstrādi;
27. Instrukcija par Clean Excel D\_0.5% šķīduma izgatavošanu;
28. Instrukcija par PENTAX fibrogastroskopa un intubācijas skopa apstrādi manuālā apstrāde;
29. Instrukcija par CSAN palīgstrādnieku ikdienas darba organizēšanu;
30. Instrukcija par sterilizatoru testēšanas metodēm;
31. Instrukcija par lielā bioloģiskā testa tvaika un tvaika sterilizatoriem veikšanu;
32. Iekšējās kārtības noteikumi stacionāra pacientiem;
33. Pacientu iekļaušanas un apmaksas kārtība programmā
34. "komplicēta osteomielīta, muskuloskeletālo traumu, ortopēdisko un onkoloģisko saslimšanu, kā arī to seku (defektu un funkciju traucējumu) kombinēta ortopēdiskā ārstēšana";
35. Instrukcija par lielo locītavu endoprotezēšanas rindu vadību;
36. Noteikumi par VISA "Traumatoloģijas un ortopēdijas slimnīca" nodarbināto darba izpildes novērtēšanu;
37. Analgēzijas rekomendācijas stacionētiem pacientiem;
38. Ar ventilāciju saistītās pneimonijas profilakses algoritms;
39. Vispārīgo risku novērtējums.

Laika posmā no 2025. gada 1.janvāra līdz 2025. gada 31.martam tika veikts iekšējais audits personu datu aizsardzības jomā. Pēc iekšējā audita ir noteiktas korektīvās darbības, atbildīgie par izpildi un izpildes termiņi.

Kvalitātes vadības sistēmu pārskatu sapulcēs tiek prezentēti darbinieku un pacientu iesniegtie problēmu ziņojumi, kam tiek noteiktas korektīvās un/vai preventīvās darbības, atbildīgais par veicamo darbību un izpildes termiņš. Problēmu ziņojumu statusa kontrole notiek vadoties no Kvalitātes vadības sistēmu pārskatu sapulcēs noteiktajiem izpildes termiņiem. Iepriekš minētajā laika periodā ir iesniegti un izskatīti 5 darbinieku/pacientu ziņojumi. Šiem ziņojumiem ir piemērotas uzlabošanas darbības.

Laika posmā no 2025. gada 1.janvāra līdz 2025. gada 31.martam Slimnīcā nav reģistrētu trauksmes celšanas gadījumu, korupcijas vai interešu konfliktu gadījumu, kā arī nav konstatēti personu datu aizsardzības pārkāpumi.

Kaut arī Norvēģu valdības divpusējā finanšu instrumenta projekts Nr. LV0026 „Aprūpes organizācija” ir noslēdzies 2011.gadā, šobrīd turpinās ikdienas darbs ar tā rezultātā izstrādātajām datorprogrammām. Operāciju plānošanai veiksmīgi tiek izmantota Opis operāciju plānošanas sistēma.

2025.gada 1. ceturksnī tika veikti sistēmas “Ārsta birojs” konfigurācijas darbi, lai varētu sūtīt uz E-veselību izrakstus-epikrīzes un laboratorijas izmeklējumu rezultātus. Ārstniecisks personāls ir apmācīts sagatavot dokumentus atbilstoši E-veselības sistēmas prasībām. Grāmatvedības nodaļas personāls ir apmācīts darbam ar e-rēķiniem resursu vadības sistēmā “Horizon”. Videonovērošanas sistēma tika papildināta ar kamerām. Papildināta un modernizēta tīkla infrastruktūra 3. operāciju blokā. Noslēgts līgums par Microsoft licenču abonēšanu uz 3 gadiem.

2025. gada 1. ceturksnī tika sagatavots pārskats un prezentācija par PREM iegūtiem datiem par 2024.g. Detalizētāku datu apkopojumu pa nodaļām saņēma klīnisko nodaļu vadītāji un nodaļu virsmāsas. Saistībā ar PREM iegūto rezultātu apkopojumu, veiktas pārrunas ar klīnisko nodaļu virsmāsām par pacientu aprūpi.

Slimnīca veica veselības aprūpes nozares studējošo (RSU un LU) prakses nodrošināšanu un notika Slimnīcas darbinieku iesaiste bakalaura darbu izstrādāšanā (anketēšana, intervijas, aptaujas).

Notika tālākizglītības programmas īstenošana Slimnīcas darbiniekiem:

1) Pareiza pacientu un smagumu pārvietošanas apmācība darbiniekiem (24.01.25. un 28.03.2025.g.);

2) "Veselības aprūpes plānošana un vadīšana perioperatīvā aprūpē pacientiem ar cukura diabētu" ( 16.01.2025.g. un 20.03.2025. g.).

3) Tika organizētas un nodrošinātas Supervīzijas programmas nodarbības (grupas/ individuālā klienta/ komandas) Slimnīcas darbiniekiem.

4) Tiek organizētas apmācības: “Higiēniskās un pretepidēmiskās prasības ārstniecības iestādē (TOS)” 07.04.2025.g. un “Transfuzioloģijas pamati” 10.04.2025.g. un 17.04.2025. g.

Ir pārskatīti, izstrādāti un apstiprināti telpu tīrīšanas plāni vairākām Slimnīcas struktūrvienībām. Ir uzsākts un daļēji realizēts projekts – Slimnīcas telpu apzīmējums, atbilstoši telpu dalījumam tīrības zonām.

Veikts darbs ar dokumentāciju, tika pārskatīta v/l KN-i18/04.2020 “ĶIRURĢIJAS UN ANESTEZIOLOĢIJAS DROŠĪBA”, ir izstrādāta jauna veidlapa “ĶIRURĢIJAS UN ANESTĒZIJAS DROŠĪBAS KONTROLLAPA” testa režīmā, tiek veikta tās aprobācija.

Tiek plānots un organizēts Slimnīcas virsmāsu un vadītāju brauciens uz Kuldīgas slimnīcu pieredzes apmaiņā. Virsmāsas aktīvi piedalījās personāla apmācības pasākumos digitalizācijas procesa pilnveidošanai Slimnīcā.

PREM dati par 2025.g. 1. ceturksni tiks apkopoti pēc statistisko datu saņemšanas par izrakstīto/pārvesto pacientu skaitu šajā periodā. Pēc šobrīd saņemtiem datiem no SPKC var secināt, ka aptaujā, laika periodā no 01.01.2025.g. līdz 31.03.2025.g., kopā piedalījās 440 Slimnīcas pacienti.